cyanic-selkie/wikianc huggingface dataset:
Կողմնային ամիոտրոֆիկ սկլերոզ
Տարբերակիչ ախտորոշում
Հիմնվելով հիվանդի մոտ առկա ախտանիշների և հետազոտության արդյունքների վրա, բժիշկը պետք է նաև կատարի արյան և մեզի քննություն, որպեսզի ժխտվի այլ հիվանդությունների առկայությունը ։ Օրինակ՝ եթե բժիշկը կասկածում է, որ հիվանդի մոտ առկա է միոպաթիա, ուրեմն պետք է կատարի մկանի բիոպսիա ։
ԿԱՍ֊ը հիմնականում ճշգրիտ ախտորոծվում է։ Սխալ ախտորոշում լինում է 10%֊ից քիչ դեպքերում ։
Դեղորայքային բուժում
Ռիլուզոլը երկարացնում է ԿԱՍ֊ով հիվանդների կյանքը 2֊3 ամսով ։ Ռիլուզոլը չի վերականգնում ախտահարված նեյրոնները, բայց իջեցնում է նեյրոնների ակտիվությունը՝ ազդելով Na+ իոնների մուտքի վրա դեպի բջիջ, այդպիսով խաթարում է շարժիչ նեյրոնները դրդող քիմիական նյութերի դուրսբերումը ։ Ռիլուզոլի առաջարկվող օրական դոզան 50մգ է, օրական 2 անգամ այն մարդկանց համար, ովքեր ավելի քան 10 տարի է ունեն ԿԱՍ ։
Կողմնակի էֆֆեկտներից է թուլության զգացողությունը մկաննեում, բայց դա դեղամիջոցի նորմալ ազդեցությունն է ։ Հետազոտություննեը ցույց են տվել, որ դեղամիջոցի երկար օգտագործումը չի բերում տոլերանտության և չի բերում նեյրոնների ակտիվության բարձրացման, ինչը դարձնում է Ռիլուզոլը արդյունավետ դեղամիջոց երկարատև օգտագործման համար ։
2015 թվականին Ճապոնիայում հաստատվեց Էդարավոն դեղամիջոցը՝ ԿԱՍ֊ով 137 հիվանդների վրա կատարված փորձարկումից հետո ։
Արհեստական շնչառություն
Շնչառական անբավարարությունը մահվան ամենահաճախ դիտվող պատճառն է ԿԱՍ֊ով հիվանդների մոտ, և երկրորդ բնորոշ ախտանիշն է մկանային թուլությունից հետո ։ Երբ որ շնչառական մկանները թուլանում են, դիտվում է հևոց, թուլություն, առավոտյան գլխացավ, դեպրեսիա ։ Արհեստական շնչառությունը օգտագործվում է հիմնական շնչառությանը օժանդակելու նպատակով։ Երբեմն օգտագործվում է հատուկ խողովակ, որը անցկացնում են քթից կամ բերանից մինչև շնչափող։ Որոշ դեպքերում կատարում են շնչափողահատում և տեղադրում են խողովակ։ Արհեստական շնչառությունը չի ազդում ԿԱՍ֊ի զարգացման վրա, բայց երկարացնում է կյանքի տևողությունը։
Սնում
Դիետոլոգները պետք է սովորեցնեն ԿԱՍ֊ով հիվանդներին և իրենց խնամակալներին, թե ինչ սնունդ պետք է օգտագործի հիվանդը։ Սնունդը պետք է ապահովի համապատասխան քանակի կալորիաներ։ Ցույց է տրված, որ վիտամին Е պարունակող սննդամթերքի օգտագործումը կարող է դանդաղեցնել ԿԱՍ֊ի ընթացքը ։ Պետք է խուսափել այս սննդատեսակներից, որոնք դժվար է կուլ տալ։ Երբ հիվանդները այլևս չեն կարողանում սնվել, կատարվում է միջմաշկային էնդոսկոպիկ գաստրոտոմիա և անցկացնում է խողովակ դեպի ստամոքս ։
Համաճարակաբանություն
Աշխարհի մեծ մասում հիվանդության հանդիպման հաճախականությունը անհայտ է ։ Եվրոպայում հիվանդությունը հանդիպում է 100.000֊ից 2.6֊ի մոտ ։ ԱՄՆ֊ում ամեն տարի ախտորոշվում է 5.600 հիվանդ։
ԿԱՍ֊ը դասակարգվում է որպես հազվագյուտ հիվանդություն։ ԿԱՍ֊ի հաճախականությունը կովկասյան ժողովուրդնորի մոտ՝ 1.2֊4.0֊է 100.000 մարդու հաշվարկով ։ Հիվանդությունը ախտահարում է բոլոր ռասաների և էթնիիկական խմբերի ներկայացուցիչներին։ Ախտահարվում են բոլոր տարիքի մարդիկ, բայց սովորաբար սկսվում է 58֊ից 63 տարեկանների մոտ սպորադիկ դեպքերում, և 47֊ից 52 տարեկանների մոտ ընտանեկան դեպքերում ։
Արտաքին հղումներ
Կատեգորիա:Գլխուղեղի հիվանդություններ Կատեգորիա:Հազվադեպ հանդիպող հիվանդություններ Կատեգորիա:Նյարդային համակարգի հիվանդություններ Կատեգորիա:Նյարդաբանական խանգարումներ Կատեգորիա:Նյարդաբանություն Կատեգորիա:Շարժական նեյրոնների հիվանդություններ
WWE SmackDown թիմային չեմպիոնատ
WWE SmackDown թիմային չեմպիոնատ (WWE SmackDown Tag Team Championship), պրոֆեսիոնալ ըմբշամարտի (ռեստլինգ) չեմպիոնական տիտղոս «WWE» կազմակերպության «SmackDown» ապրանքանիշի թիմային դիվիզիոնում։ Հանրությանը ներկայացվել է 2016 թվականի օգոստոսի 23-ին՝ որպես «Raw» ապրանքանիշում գործող WWE թիմային չեմպիոնական տիտղոսի մրցակից ։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։
Ծանոթագրություններ
Կատեգորիա:Պրոֆեսիոնալ ըմբշամարտի չեմպիոնական տիտղոսներ
Բուդապեշտի ատամնավոր երկաթուղի
Բուդապեշտի ատամնավոր երկաթուղի, պաշտոնապես կոչվում է «Տրամվայի թիվ 60 երթուղի»։
Պատմություն
Սկսած 1868 թվականից, Բուդապեշտում պարբերաբար ձիակառքեր էին գնում, որոնց աշխատանքը կազմակերպվում էր Budai Közúti Vaspálya Társaság ընկերության կողմից (Բուդայի հասարակական տրանսպորտի ասոցիացիա)։ Նիկլաուս Ռիգենբախին (1871 թվականին բացված առաջին Եվրոպական ատամնավոր երկաթուղու՝ Վիցնաու-Ռիգ-ի նախագծող) Internationale Gesellschaft für Bergbahnen ընկերությունը ներկայացնող իր գործընկերների հետ հանձնարարվել էր ներկայացնել քաղաքի ատամնավոր երկաթուղու նախագիծը։ Շինարարական թույլտվությունը տրվել է 1873 թվականի հուլիսի 3-ին, որից հետո անմիջապես սկսվել է գծի կառուցումը։ Երկաթգիծըը շահագործման է հանձնվել հաջորդ տարի։ Առաջին փորձնական տրամվայը 1874 թվականի հունիսի 24-ին ժամը 16։ 00-ին դուրս է եկել դեպոյից, իսկ դրան հաջորդող օրը սկսվել է կանոնավոր երթևեկությունը։
Քանի որ ատամնավոր երկաթգծի աշխատանքը հաջողված էր, բարձրացվել է գիծը երկարաձգելու հարցը։ Երկարացման ծրագիրն ընդունվել է 1890 թվականին։ Գիծը կառուցվել էր Սեչենի լեռան ուղղությամբ, և արդեն նրա երկարությունը կազմում էր 3,700 մետր։ Քաղաքային BSzKRt տրանսպորտային ընկերությունն ստացել էր երկաթուղին որպես իր սեփականություն 1926 թվականին ։ 1929 թվականի հուլիսի 2-ից նոր էլեկտրատրամվայները սլանում էին ամեն 15 րոպեն մեկ։ 1973 թվականին երկաթգծի վրա կատարվել է ամբողջական վերակառուցում, որից հետո այն տեղափոխվել է Strub համակարգի միակցմանը, միաժամանակ մատակարարվել են նոր տրամվայներ։
Արտաքին հղումներ
Կատեգորիա:Հունգարիայի տրանսպորտ Կատեգորիա:Բուդապեշտի տեսարժան վայրեր Կատեգորիա:1874 կառույցներ
Զել լիճ
Զել լիճ (Zeller See, Lago di Zell), փոքրիկ քաղցրահամ լիճ Ավստրիական Ալպերում՝ ծովի մակարդակից 750 մ բարձրության վրա։ Իր անունը ստացել է Զել Ամ Զե քաղաքից, որը գտնվում է լճի մեջ խորացած փոքրիկ դելտայի վրա։ Լիճն ունի մոտ 4 կիլոմետր երկարություն և 1,5 կիլոմետր լայնություն։ Աառավելագույն խորությունը կազմում է 73 մետր։
Զել լիճ են թափվում բազմաթիվ փոքր լեռնային առվակներ, սկիզբ է առնում կարճ և արագահոս Զալցախ գետակը։ Ձմռանը լիճը ամբողջովին սառչում է, ինչի շնորհիվ լճի տարածքում զարգացած են ձմեռային սպորտաձևերը։ Ամռանը լիճն ունի զբոսաշրջային նշանակություն, նավարկելի է։ Բնապահպանական նկատառումներից ելնելով նավարկության համար չի թույլատրվում այրման շարժիչներով նավակների շահագործումը, բացառությամբ լաստանավերի, որոնք հատում են լիճը ուղիղ գծով՝ Զելլից Թումերսբախ ուղղությամբ։ Դրա փոխարեն կարելի է վարձել էլեկտրական նավակներ, որոնք ավելի անվտանգ են բնության համար։ Լճի ջուրը շատ մաքուր է, հարմար է ջրային սպորտաձևերի և հանգստի կազմակերպման համար, բայց բարձրադիր դիրքի պատճառով ջուրը կարող է սառը լինել։
Լիճը հարավային հատվածում ավելի ծանծաղ է, ծածկված է ջրային մոլախոտով և բարձր խոտով, ինչի պատճառով Շյուտդորֆ բնակավայրի մոտ այն պիտանի չէ նավարկության, հանգստի կազմակերպման կամ լողալու համար ։
Ծագում
Զել լիճն ունի սառցադաշտային ծագում, ձևավորվել է չորորդական սառցապատման շրջանում՝ 10 000 - 16 000 տարի առաջ, Հյուսիսային Ալպերին բնորոշ Գլոկներ տիպի սառցադաշտերի քայքայիչ աշխատանքի հետևանքով առաջացած գոգավորություններում՝ հալոցքային և անձրևային ջրերի կուտակումից։ Եթե նախկինում լճի տարածման հյուսիսային սահմանը կազմում էր Զաալֆելդենի հովիտը, իսկ հարավում՝ Զալց գետի հովիտը, ապա այժմ լճի մակերեսը բավականին կրճատվել է՝ կազմելով մոտ 4,55 կմ² ։
Աշխարհագրություն
Հարավային մասում 2 կմ երկարության ջրանցքով Զել լիճը միանում է Զալցախ գետին։ Ափից մոտ 2 կմ հյուսիս ձգվում է Զալախ գետի հովտից բաժանող, մակերևույթում թույլ արտահայտված ջրբաժան գիծը։ Տարվա ընթացքում լճի ջրի ջերմաստիճանը կազմում է 18°-24°C :
Ծանոթագրություններ
Կատեգորիա:Լճեր այբբենական կարգով Կատեգորիա:Ավստրիայի լճեր
Դիպուկ հրաձգի սխալ
Դիպուկ հրաձգի սխալ, հասկացողություն մեթոդաբանությունից, որը նկարագրում է մոլորությունը, որի ընթացքում հաշվի են առնվում միայն ձեռնտու տվյալներն, այն ժամանակ, երբ դրանցից տարբերվող տվյալներն անտեսվում են, ինչը բերում է սխալ եզրակացությունների ։
Արտահայտության ծագում
«Դիպուկ հրաձգի սխալ» (texas sharpshooter fallacy) արտահայտությունը վերցված է մի տեխասցու մասին պատմությունից, ով սկզբում կրակում է ամբարի վրա, իսկ հետո այն տեղերում, որտեղ հայտնվել են շատ ճեղքվածքներ, թիրախ էր նկարում, հայտնելով իր, իբր թե, հաջողակ կրակոցների մասին  ։
Ամու Հաջի
Ամու Հաջին ընդգրկվել է Գինեսի ռեկորդների գրքում՝ որպես աշխարհի ամենակեղտոտ մարդ։
Կենսագրություն
Ամու Հաջին ծնվել է 1928 թվականի օգոստոսի 20-ին Իրանի -+ գյուղում։ Նրան Հաջի են անվանել համագյուղացիները, իսկական անունը հայտնի չէ։ Ամու Հաջին ապել է գետնափոր խրճիթում։ Մտահոգվելով, որ օճառն ու ջուրը կարող են հիվանդություն առաջացնել, նա չի լողացել ավելի քան 60 տարի։ Նա կերել է գտած սատկած կենդանիների միսը, ջրափոսերից է ջուր խմել, ծխամորճ ծխել կենդանիների արտաթորանքով։
Մահ
Ամու Հաջին ապրել է 94 տարի, չնայած այն բանին, որ իր համոզմունքներին համաձայն հակահիգիենիկ կյանք է վարել։ Նա մահացել է լվացվելուց անմիջապես հետո, երբ 60 տարվա դադարից հետո. նրան համոզել են և նա առաջին անգամ լվացվել է։ Մահը վրա է հասել 2022 թվականի հոկտեմբերի 23-ին Ֆերրաշբենդ քաղաքում։
Արտաքին հղումներ
Կատեգորիա:Իրանցիներ Կատեգորիա:Գինեսի գրքի ռեկորդակիրներ
Պոլ Պոգբա
Պոլ Լաբիլ Պոգբա (Paul Labile Pogba, մարտի 15, 1993 Լանյի սյուր Մարն, Ֆրանսիա), գվինեական արմատներով ֆրանսիացի ֆուտբոլիստ, անգլիական «Մանչեսթեր Յունայթեդի» և Ֆրանսիայի ազգային հավաքականի կիսապաշտպան։
Ակումբային կարիերա
Պոգբան իր կարիերան սկսել է Փարիզի «Ռուասսի-ան-Բրի» սիրողական ակումբից, հետո տեղափոխվել է «Տորսի» ակումբ, իսկ 2007 թվականին նա սկսում է խաղալ «Գավր» պրոֆեսիոնալ ակումբում։ Այդ ակումբի համար Պոլը խաղաց 2 տարի։ Հետո նա տեղափոխվեց անգլիական «Մանչեսթեր Յունայթեդ» ակումբ։ Երեք տարի խաղալով «Յունայթեդ»-ի համար, Պոլը խաղաց 7 խաղ գլխավոր թիմում։ 2012 թվականի հուլիսի 2-ին նա տեղափոխվեց «Յուվենտուս», որտեղ մինչ օրս խաղում է։
Նախորդ տարիներ
Պոլը սկսել է իր ֆուտբոլային կարիերան 6 տարեկանից՝ խաղալով դպրոցում «Ռուասսի-ան-Բրի» ակումբում, որը գտնվում է իր հարազատ քաղաքից 2 մղոն հեռավորութան վրա։ «Տորսիում» Պոգբան խաղաց 1 տարի ավագի դերում։ Նրա հրաշալի խաղը «Գավր» երիտասարդական հավաքականում առաջատար ակումբների ուշադրությունը գրավեց ինչպիսիք են «Յուվենտուսը», «Արսենալը» և «Լիվերպուլը» ։
«Մանչեսթեր Յունայթեդ» (2009-2012)
2009 թվականի հոկտեմբերի 6-ին «Մանչեսթեր Յունայթեդը» պաշտոնապես գնեց Պոգբայի տրանսֆերը։ Նոր ակումբում Պոլն իր նորամուտը կատարել է «Կրու Ալեքսանդր» ակումբի դեմ խաղում (մինչև 18 տարեկաններ)։ Առաջին խաղը նրա համար այդքան էլ հաջող չէր, քանի որ նրա թիմը պարտվեց 2։1 հաշվով ։ 2010 թվականի նոյեմբերին Պոգբան հրավիրվել է ակումբի պահեստային թիմ, որի կազմում իր նորամուը կատարել է 2010 թվականի Նոյեմբերի 2-ին, «Բոլթոն Ուոնդերսերի» ակումբի  դեմ խաղի ժամանակ, որը ավարտվեց «Մանչեսթեր Սունայթեդի» հաղթահակով  (3-1) հաշվով ։ Այդ ժամանակից ի վեր Պոգբան հաջողությամբ հանդես է գալիս «Մանչեսթեր Յունայթեդի» կազմում՝ դաշտ դուրս գալով խաղի առաջին րոպեից և հաճախ դառնալով գոլի հեղինակ։
2011 թվականի փետրվարի 19-ին Պոգբան և ակումբի ակադեմիայի 3 այլ անդամներ ընդգրկվել էին «Մանչեսթեր Յունայթեդի» կազմում գլխավոր մարզիչ Ալեքս Ֆերգյուսոնի կողմից, Անգլիայի Գավաթի խաղարկության 5-րդ տուրի հանդիպման համար։  Մինչև խաղը Պոգբան ստացել է «42» համարի մարզաշապիկ։  Այս խաղում, նա ամբորջ խաղը անց է կացրել պանեստաինների նստարանոին։  Գլխավոր իր թիմում իր առաջին դեբյուտը տեղի ունեցավ 2011 թվականի սեպտեմբերի 20-ին Լիդս Միլլերի դեմ ֆուտբոլի լիգայի գավաթի խաղարկությունում, որի ընթացքում Պոգբան փոխարինեց Ռայան Գիգսին խաղի երկրորդ կեսում ։ Հոկտեմբերի 25-ին Պոլը Անգլիայի երկրորդ խաղն անցկացրեց Անգլիայի ֆուտբոլի լիգայի գավաթի խաղարկության 4-րդ տուրի «Ալդերշոտի» դեմ խաղում։
2012 թվականի հունվարի 31-ին Պոգբան հանդես է եկել Անգլիայի Պրեմիեր լիգայում «Սթոք Սիթիի» դեմ խաղում, որտեղ փոխարինել է Խավիեր Էռնանդեսին ։ Մարտի 11-ին Պոգբան իր երկրորդ խաղը անցկացրեց Պրեմիեր լիգայում` փոխարինելով Փոլ Սոլուխը «Վեստ Բրոմվիչ» ակումբի դեմ խաղի ժամանակ ։
2012թվականի հուլիսի 3-ին «Մանչեսթեր Յունայթեդի» գլխավոր մարզիչ Սըր Ալեքսը հայտարարել է, որ Պոգբան այլևս «Կարմիր Սատանաների» թիմի խաղացող չէ, քանի որ նրա պայմանագրի ժամկետը լրացել է, իսկ նոր պայմանագիր կնքել նա չի ուզում ։
«Յուվենտուս»
2012 թվականի հուլիսի 27-ին Պոլը «Յուվենտուս»-ում անցավ բժշկական զննություն, իսկ օգոստոսի 3-ին տրանսֆերը պաշտոնական ավարտված համարվեց, երբ պարզ դարձավ, որ Պոգբան «Յուվենտուսի» հետ 4 տարվա պայմանագիր է կնքել ։ Օգոստոսի 1-ին, Պոգբան իր դեբյուտային խաղը անցկացրեց «Յուվենտուսի» կազմում՝ մասնակցելով «Բենֆիկա» ակումբի դեմ ընկերական խաղին , 78-րդ րոպեում փոխարինելով Անդրեա Պիռլոին։ «Յուվենտուսի» պաշտոնական խաղերում, Պոգբան իր դեբյուտային խաղը խաղաց ընդդեմ «Կիևո» ակումբի։ 2012 թվականի հոկտեմբերի 20-ին, փոխարինման դուրս եկած ֆրանսիացին, իր դեբյուտային գոլը խփեց «Յուվենտուսի» կազմում ընդդեմ «Նապոլի» ակումբի։ Այդ խաղը վերջացավ «Յուվենտուս»-ի հաղթանակով։ 2013 թվականին հունվարի 19-ին, իր կարիերայի ընթացքում առաջին անգամ դարձավ դուբլի հեղինակ, ընդ որում դա շատ տպավորիչ էր․ խփելով իր տան մարզադաշտում ընդդեմ «Ուդինեզե» ակումբի, երկու ապշեցուցիչ գոլ, խփեց 30 մետրից, իսկ մյուսը 23 մետրից, գնդակն իդեալական կերպով ուղարկելով հեռավոր անկյուն։ 2013 թվականի մարտի 10-ին Պոգբան աչքի ընկավ էլեգանտ գոլային փոխանցումով։ Պոգբան դարձավ «Յուվենտուսի» երկրորդ խաղացողը, ում հաջողվել է դառնալ 5 գոլի հեղինակ «Սերիա Ա»-ում 19 տարեկան հասակում (առաջինը եղել է Ալեսանդրո Դել Պիեռոն)։ 2014/15 մրցաշրջանում Պոգբան դարձավ «Յուվենտուս»-ի ամենալավ խաղացողներից մեկը, համարյա ամեն խաղում կատարում արդյունավետ գործողություններ։ Մրցաշրջանի ընթացքում շշուկներ տարածվեց Պոգբայի տեղափոխվելու մասին այլ ակումբ, ինչպիսին էր «Չելսին», «Ռեալը» և այլ մեծ ակումբներ։ Պոգբայի տրանսֆերային արժեքը 2016 թվականին  105 միլիոն եվրո էր ։
«Մանչեսթեր Յունայթեդ» 2016
2016 թվականի օգոստոսի 7-ին «Մանչեսթեր Յունայթեդի» պաշտոնական կայքը հաղորդել է, որ Պոլ Պոգբան թույլտվություն է ստացել տեղափոխվել ակումբում բուժման եզրակացություն `Յուվենտուսից ։ Երկու օր անց հայտարարվեց, որ Պոգբան հինգ տարվա պայմանագիր է կնքել «Մանչեսթեր Յունայթեդ»-ի հետ ։ Փոխանցման գումարը 105 միլիոն եվրո էր (89 միլիոն ֆունտ ստեռլինգ), որը համաշխարհային ռեկորդ է ։ Դիտորդները նշել են, որ փոխանցման գլխավոր դերը խաղացել է Պոգբայի գործակալ Մինդո Ռայոլայի կողմից, որը նախկինում տեղափոխվել էր «Մանչեսթեր Յունայթեդ», Հենրիխ Մխիթարյան և Զլատան Իբրահիմովիչ :La Gazzetta dello Sport-ի տվյալներով՝ «Մանչեսթեր Յունայթեդի» վճարած105 մլն եվրոյից «Յուվենտուսն» ստանալու է միայն 78 մլն եվրո, իսկ 25 մլն եվրոն ստացել է Մինո Ռայոլան որպես դրամական պարգև գործակալին ։
2016 թվականի օգոստոսի 19-ին Պոգբան իր առաջին խաղն անցկացրեց «Յուվենտուսից» վերադառնալուց հետո։  Դա Անգլիայի Պրեմիեր լիգայի երկրորդ տուրի խաղ էր «Յունայթեդի»` «Սաութեմփթոնի» դեմ խաղի ժամանակ։ Պոլը դաշտում անցկացրեց բոլոր 90 րոպեները՝ խաղի ավարտից հետո ճանաչվելով թիմի լավագույն խաղացողը։  «Յունայթեդը» հաղթեց 2։ 0 հաշվով  2016 թվականի սեպտեմբերի 24-ին Անգլիայի Պրեմիեր լիգայի «Յունաթեդը» պաշտպան Չեմպիոնների լիգայի հանդիպման ժամանակ իր առաջին գոլի հեղինակ դարձավ Դենի Բլինդը ։
Ըստ արդյունքների Միցաշրջանին օգնեց թիմին հաղթել Անգլիայի գավաթը և Եվրոպա լիգան։ Եվրոպա Լիգայում Պոբան այդ ժամանակ պամեստայինների նստարանին էր, «Յունայթեդի» բոլոր 15 խաղերում 2016-2017 թվականների մրցաշրջանում խփած երեք գոլերը, որոնցից մեկը գտնվում է եզրափակիչ խաղին ընդդեմ «Այաքսին», որն ավարտվել է 2։ 0 հաշվով `հօգուտ« կարմիր սատանաների »։  25.08.2017թվականին մի արարողության Մոնակոյի Պոլ Պոկբան հռչակվել է առաջին հաղթողը մրցանակին ՈՒԵՖԱ-ի «Լավագույն խաղացող է Եվրոպայի լիգայի» շրջանակներում ։
Ֆրանսիայի հավաքական
Միջազգային ասպարեզում Պոգբան իր հավաքականին ներկայացնում է ամենաբարձր մակարդակով՝ բոլոր տարիքային կազմերում։ Իր երիտասարդ հավաքականի հետ, որպես հավաքականի ավագ, մասնակցել է 2012 թվականի աշխարհի երիտասարդական առաջնությանը, որը տեղի էր ունենում Էստոնիայում։ Մրցաշարում Ֆրանսիան զբաղեցրել է 3-րդ տեղը, իսկ Պոգբան 4 խաղում խփել է 2 գոլ։ Ֆրանսիայի ազգային հավաքականի կազմում Պոգբան մասնակցել է 2014 թվականի աշխարհի առաջնությանը՝ կարևոր դեր կատարելով Դեշամի թիմում և ճանաչվելով մրցաշարի լավագույն երիտասարդ ֆուտբոլիստ։
Նա միացավ Ֆրանսիայի հավաքականին 2016 թվականին Եվրոպայի առաջնությունում, որտեղ եղել է թիմի հիմնական կիսապաշտպան։ Քառորդ եզրափակչում՝ Իսլանդիայի հավաքականի դեմ խաղում, Պոլը գլխով գոլ է խփել Անտուան ​​Գրիզմանի իրականացրած անկյունայինից հետո։
Անձնական կյանք
Պոգբան նաև դավանում է իսլամ. կարելի է տեսնել, երբ նա իր ձեռքերը բարձրացնում է վերև և կարդում է աղերսանք։
Արտաքին հղումներ
Կատեգորիա:Ապրիլի 15 ծնունդներ Կատեգորիա:1993 ծնունդներ Կատեգորիա:Ֆրանսիացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Մանչեսթեր Յունայթեդի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Ֆրանսիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2020-ի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:Պատվո լեգեոնի շքանշանի ասպետներ
Սթիվեն Քրեյնի
Սթիվեն Դենիել Քրեյնի (Stephen Daniel Crainey, ), շոտլանդացի պրոֆեսիոնալ ֆուտբոլիստ, հանդես է եկել ձախ պաշտպանի դիրքում։ 319 հանդիպում է անցկացրել անգլիական Պրեմիեր լիգայում և Ֆուտբոլային լիգայում, այդ թվում` 214-ը «Բլեքփուլի» կազմում ։ Քրեյնին իր 18-ամյա կարիերայի ընթացքում խաղացել է «Սելթիկի», «Սաութհեմփթոնի», «Լիդս Յունայթեդի», «Ուիգան Աթլետիկի» և «Ֆլիթվուդի» կազմում։ Նա 2015 թվականի դեկտեմբերին միացել է ԱՖԿ Ֆուլդեին։ Նա ներկայումս «Ֆլիթվուդ Թաուն» ակադեմիայի մարզիչն է։
Նա նաև խաղացել է Շոտլանդիայի ֆուտբոլի ազգային հավաքականում՝ հանդես գալով 12 խաղում։
Վաղ գործունեություն
Գլազգոյում ծնված Քրեյնին իր պրոֆեսիոնալ կարիերան սկսել է 1997 թվականին։ Նա ընդհանուր առմամբ 58 անգամ հանդես է եկել «Հոուզի» կազմում։ Շոտլանդիայի լիգայի գավաթի խաղարկության քառորդ եզրափակիչում «Սելտիկ»-«Սրտեր» (5-2) խաղում մեկ գոլ է խփել ։ 2001 թվականի մարտի 18-ին նա «Սելտիկին» օգնեց «Հենդեմ»-ում նվաճել Լեմպարդի գավաթը։ Այնուհետև նա հանդես է եկել 15 անգամ, քանի որ «Սելտիկը» հաղթել է 2001-2002 թվականների Շոտլանդիայի «Պրեմիեր լիգայի» առաջնությունում։
Քրեյնը 2003-2004 թվականների խաղաշրջանն սկսել է «Սելտիկի» հետ, սակայն 2004 թվականի փետրվարի 6-ին նա տեղափոխվել է Անգլիա, երբ ստորագրել է «Սաութհեմփթոնի» առաջարկած պայմանագիրը։ Չորս օր անց տեղի է ունեցել նրա առաջնախաղը, որում «Սրբերը» 2-0 հաշվով պարտվեցին «Արսենալին» ։
«Լիդս Յունայթեդ»
2004 թվականի օգոստոսի 6-ին նա «Լիդս Յունայթեդի» կազմում միացավ Ֆուտբոլային լիգայի առաջնությանը, սկզբում տեղափոխվեց վարձավճարով և ​​չորս օր անց ղեկավարությունը հայտարարեց, որ ձեռք է բերել նրան 200 հազար ֆունտ ստերլինգով։ Սա «Լիդս Յունայթեդի» առաջին գնումն էր 2004 թվականի մայիս]ից]։ Նա իր դեբյուտը կատարել էր [[օգոստոսի 14-ին «Վուլվերհեմպտոն Ուոնդերերս»-ի դեմ խաղում, որն ավարտվեց 0։ 0 հաշվով։ 2004-2005 թվականների մրցաշրջանում նա ընդհանուր առմամբ հանդես է եկել 11 խաղում։ Հաջորդ մրցաշրջանում նա խաղացել է 30 մրցավեճում և «Լիդս»-ը հասավ փլեյ-օֆ։ Քրեյնին կիսաեզրափակչի երկրորդ խաղափուլի 68-րդ րոպեին հեռացվեց, և «Սպիտակները» հաղթեցին «Փրեսթոն Նորթ Էնդին»՝ հասնելով եզրափակիչ, որտեղ նրանք պարտվեցին «Վաթֆորդին» 3-0 հաշվով։ Քրեյնին լավ հարաբերությունների մեջ էր 2006-2007 մրցաշրջանի սկզբում նախկին ղեկավար Քեվին Բլեքուելի հետ, սակայն 2006 թվականի սեպտեմբերի 20-ին խաղացել էր «Բլաքվայլի» հետ։
Քրեյնիի կազդուրումը համընկավ վարձավճարով խաղացող Ռոբի Էլիոթի վերադարձի հետ, որը համարվում էր Դենիս Ուայսի առաջին խաղացողը։ Էլիոթը 2007 թվականի մարտի 13-ին «Լեսթեր Սիթիի» դեմ խաղում ստացած վնասվածքից վերականգնվելուց հետո առաջին անգամ էր խաղալու, սակայն Քրեյնին չէր ընդգրկվել թիմում, քանի որ Ուայսը ընտրել էր Արմանդո Սաին։ Նրա վերջին խաղը տեղի է ունեցել 2007 թվականի հունվարի 30-ին, «Հալլ Սիթիի» դեմ 2-1 հաշվով։ Քրեյնին, ի վերջո, ազատ էր արձակվել «Լիդսի» պայմանագրից 2007 թվականի մայիսի 15-ին, քանի որ «Սպիտակները» Առաջին լիգայում էին։
«Բլեքփուլ»
2007 թվականի հուլիսի 9-ին Քրեյնին մեկ տարվա պայմանագիր է կնքել «Բլեքփուլ ՖԱ»-ի հետ՝ հետագա տարվա ընտրության հնարավորությունով ։ 2007 թվականի օգոստոսի 13-ին նա ներառվեց «Շաբաթվա թիմում»՝ ըստ Մամուլի ասոցիացիայի առաջնության ։ Քրեյնին լիգայում իր առաջին գոլը խփել է 2007 թվականի սեպտեմբերի 19-ին, Բրայան Ռոբսոնի «Շեֆֆիլդ Ունայթեդի» դեմ Բլումֆիլդ Ռոդի դեմ խաղում, որն ավարտվեց ոչ-ոքի՝ 2-2 հաշվով ։ 2007 թվականի դեկտեմբերի 3-ին նա կրկին տեղ է գտել «Շաբաթվա թիմում», նաև 2008 թվականի փետրվարի 4-ին ։ 2007-2008 մրցաշրջանում նա ընդհանուր առմամբ խաղացել է 43 խաղ, իսկ իր ակումբը առաջնությունում 19-րդն էր, որն ակումբի ամենաբարձր ցուցանիշն էր 27 տարիների ընթացքում։
2008 թվականիի հունիսին թերթը հաղորդեց, որ Քրեյնին 250 հազար ֆունտ ստեռլինգով տեղափոխվել է «Բարնլի» ակումբ, սակայն փոխարենը նոր պայմանագիր է կնքել «Բլեքպուլի» հետ ։ Նա բաց թողեց 2008-2009 թվականների մրցաշրջանի վնասվածքի պատճառով, իսկ Բլեքպուլը վարձավճարով ձեռք բերեց Մոհամմեդ Քամարային ։ Սեպտեմբերի 9-ին ակումբը հաստատեց, որ Քրեյնին վիրահատվել է և չի կարող խաղալ 4-6 շաբաթ։ Նա վերադարձել է 2009 թվականի հունվարի 24-ին՝ փոխարինելով 87-րդ րոպեին՝ 2: 0 հաշվով հաղթելով Բիրմինգհեմին ։ Այդ մրցաշրջանում նա խաղացել է 17 խաղում։
Քրեյնին թիմակիցներ Մեթյու Գիլկսի և Մարսել Սեյփի հետ ընդգրկվել է «Շաբաթվա թիմում». «Բլեքփուլը» «Սուոնսի Սիթիի» դեմ խաղն ավարտեց ոչ-ոքի (0-0 հաշվով) հոկտեմբերի 24-ին «Լիբերթի» մարզադաշտում ։
2011 թվականի նոյեմբերի 26-ին Քրեյնին Լիգայում իր երկրորդ գոլով գրավեց «Բիրմինգհեմի» դարպասը «Բլումֆիլդ Ռոդում»։ 2012 թվականի փետրվարի 11-ին Քեյնին Լիգայում խփեց երրորդ գոլը «Պորտսմուտի» դեմ խաղում։ 2012-13 մրցաշրջանի վերջում Քեյնին հրաժարվեց «Բլեքփուլի» հետ նոր պայմանագիր կնքելուց ։
Ծանոթագրություններ
Կատեգորիա:Շոտլանդացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Շոտլանդիայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Լիդս Յունայթեդի ֆուտբոլիստներ Կատեգորիա:Պրեմիեր Լիգայի ֆուտբոլիստներ
Ռոբերտ Քեր Փորթեր
Սըր Ռոբերտ Քեր Փորթեր (Robert Ker Porter, ), անգլիացի նկարիչ, ճանապարհորդ, գրող և դիվանագետ, որը երկար տարիներ ապրել ու աշխատել է Ռուսական կայսրությունում։
Կենսագրություն
Ռոբերտ Քեր Փորթերը ծնվել է 1777 թվականին անգլիական Դարհեմ քաղաքում, սպայի ընտանիքում։ Փորթերի հայրը մահացել է 1779 թվականին, երբ տղան երկու տարեկան էր։
1790 թվականին, Բենջամին Ուեսթի հովանավորչության ներքո, Ռոբերտն ընդունվել է Գեղարվեստի թագավորական ակադեմիա, որտեղ մեծ հաջողություններ է գրանցել, և արդեն 1792 թվականին պատվերով մի քանի կտավներ է պատկերել եկեղեցիների և կառավարական մի շարք հաստատությունների համար։ 1792 թվականին «Էնդորի կախարդուհին» կտավի համար նա ստացել է Գեղարվեստի թագավորական ակադեմիայի արծաթե ներկապնակ։
1800 թվականին վրձնել է «Փոթորիկը Շրիրանգապատնամում» կտավը, 1804 թվականին՝ «Ֆրանսիացիների պարտությունը Սատանու կամրջի մոտ» և այլ աշխատանքներ, որոնք ցուցադրվել են Լիցեումում։
1803 թվականին Փորթերն անցել է զինվորական ծառայության, բայց արդեն 1804-ին թողել այն, մեկնել Սանկտ Պետերբուրգ, որտեղ արքունիքում ստացել է պատմական գեղանկարչի պաշտոնը։ Պետերբուրգում Փորթերը վրձնել է «Պետրոս Մեծի կողմից Կրոնշտադտի հիմնումը» կտավը, որը տեղադրվել է Գլխավոր ծովակալության շենքի սրահներից մեկում։
1805 թվականին լքելով Ցարական Ռուսաստանը՝ ճանապարհորդել է Ֆինլանդիայում և Շվեդիայում՝ իր ուղևորությունները նկարագրելով «Ճանապարհորդական էսքիզներ Ռուսաստանում և Շվեդիայում՝ 1805-1808 թվականներին» (2 հատոր հեղինակի պատկերազարդումներով)։ Այնուհետ Մուրի արշավախմբի հետ միասին մեկնել է Պորտուգալիա և Իսպանիա ու շուտով իր տպավորությունները նկարագրել ճանապարհորդական նոր աշխատության մեջ (1809 թվական)։ 1811 թվականին Ռոբերտ Քեր Փորթերը կրկին ժամանել է Ռուսաստան և 1812 թվականի փետրվարի 7-ին ամուսնացել գեներալ-պորուչիկ, իշխան Ֆյոդոր Շերբատովի դստեր՝ իշխանուհի Մարիա Ֆյոդորովնայի հետ (1780—1827), որի հետ ծանոթացել էր դեռևս 1804 թվականին։ Այդ ժամանակ, սակայն, զույգը չէր կարողացել ամուսնանալ։
1812 թվականին դառնալով Ռուսաստան ֆրանսիացիների ներխուժման ականատես՝ 1818 թվականին հրատարակել է իր «Պատմություն 1812 թվականին դեպի Ռուսաստան արշավանքի մասին» աշխատությունը (A Narrative of the Campaign in Russia during the year 1812 (Լոնդոն), Der Russische Feldzug im Jahr 1812 (Լայպցիգ, 1815 թվական))։
1813 թվականին Փորթերը կրկին վերադարձել է հայրենիք, սակայն շուտով մեծ ճանապարհորդության մեկնել դեպի Կովկաս և Պարսկաստան, որը նկարագրել է իր «Ճանապարհորդություններ Վրաստան, Պարսկաստան, Հայաստան, Անտիկ Բաբելոն, 1817—1820 թվականներ» աշխատության մեջ (Travels in Georgia, Persia, Armenia, Ancient Babylonia, 1817—1820)։ Գիրքը 1822 թվականին հրատարակվել է 2 հատորով։ Գրքի առանձին հատվածներ տպագրվել են «Сын отечества» ամսագրում )։
1826 թվականին նա նշանակվել է Վենեսուելայում բրիտանական հյուպատոս, որտեղ անց է կացրել 15 տարի։ Դրանից հետո վերադարձել է դստեր՝ Մարիա Ռոմանովնայի մոտ, որը 1837 թվականին ամուսնացել էր Պյոտր Կիկինի հետ։
Ռոբերտ Քեր Փորթերը մահացել է 1842 թվականի ապրիլի 22-ին (նոր տոմարով՝ մայիսի 4-ին) Սանկտ Պետերբուրգում և թաղված է Սմոլենկյան լյութերական գերեզմանատանը՝ կնոջ հետ միասին ։
Գերեզմանը պահպանվել է։ Գերեզմանաքարի վրա գրված է. «Այստեղ հանգչում է անգլիացի հայտնի ճանապարհորդ սըր Ռոբերտ Քեր ՓՈՐԹԵՐԻ աճյունը, որով հիանում են ողջ աշխարհում իր ակնառու հաջողությունների համար և ամենուրեք սիրում իր քրիստոնեական առաքինության համար։ Կարդացեք այս գերեզմանը, քանի որ այն գերեզման է ձևավորում օտարականների համար հեռավոր երկրում։ Ծնվել է 1782 թվականի ապրիլի 14-ին։ Մահացել է 1842 թվականի ապրիլի 22-ին»։
Թողել է ստեղծագործական մեծ ժառանգություն, որի թվում են ռուս դիվանագետների մի քանի կտավներ։
Արտաքին հղումներ
Կատեգորիա:Բրիտանացի նկարիչներ Կատեգորիա:18-րդ դարի նկարիչներ Կատեգորիա:19-րդ դարի նկարիչներ Կատեգորիա:Բրիտանացի գրողներ Կատեգորիա:18-րդ դարի գրողներ Կատեգորիա:19-րդ դարի գրողներ Կատեգորիա:Բրիտանացի դիվանագետներ Կատեգորիա:Անգլիացի գրողներ Կատեգորիա:Անգլիացի նկարիչներ Կատեգորիա:Անգլիացի դիվանագետներ
Գների համակարգ
Գների համակարգ, տնտեսության մեջ ցանկացած տնտեսական համակարգի բաղադրիչ է, որը օգտագործում է գները արտահայտված արժեքի ցանկացած ձևով և ապրանքների ու ծառայությունների բաշխումը, ինչպես նաև արտադրության գործոնները։ Բացառությամբ հնարավոր և պարզունակ համայնքների, բոլոր ժամանակակից հասարակությունները օգտագործում են գների համակարգը ռեսուրսները բաշխելու համար, չնայած գների համակրգը չի օգտագործվում բացառապես բոլոր ռեսուրսների բաշխման համար ։
Գների համակարգը կարող է լինել կա՛մ ֆիքսված գների համակարգ, որտեղ գները սահմանվում են կառավարության հատուկ մարմնի կողմից, կա՛մ դա կարող է լինել ազատ գների համակարգ, որտեղ գները մնում են «ազատ լողացող» և որոշվում է առաջարկի և պահանջարկի կանոններով։ Խառը գների համակարգը ներառում է կառավարվող և չկարգավորված գների համակցությունը։
Պատմություն
Գների համակարգը գոյություն ունի մոտավորապես այնքան ժամանակ, ինչքան գոյություն ունի փողը։
Գների համակրգը վերափոխվել է գլոբալ կապիտալիզմի համակարգի, այսինքն, ներկա 21-րդ դարի սկզբին ։ Խորհրդային միությունը և այլ կոմունիստական պետություններ կենտրոնացված պլանային տնտեսությամբ պահպանեցին վերահսկվող գների համակարգը։ Չնայած ռուբլին կամ դոլլարը օգտագործվում էին տնտեսական համակարգում, գների համակարգի չափանիշը փողի օգտագործումն է որպես արբիտրաժ և սովորական վերջնական արբիտրաժ` գործն արված է, թե ոչ։ Մեկ այլ խոսքով, քիչ բան է արվում, առանց հաշվի առնելու դրամական ծախսերը և պոտենցիալ շահույթ ստանալու գնային համակարգը։
Բանավեճ սոցիալիզմի վերաբերյալ
Ամերիկացի տնտեսագետ Թորստեյն Վեբլենը գրել է սերմնաբուժական տրակտ, որը վերաբերում է սույն հոդվածում քննարկված տերմինի զարգացմանը՝ «Ինժեներները և գնային համակարգը» ։ Այս աշխատության 6-րդ գլուխը՝ «Հուշագիր սովետի տեխնիկների մասին», քննարկում է ԱՄՆ-ում սոցիալիստական հեղափոխության հնարավորությունը համադրելի այն բանի հետ, ինչ այն ժամանակ տեղի էր ունենում Ռուսաստանում(Սովետն այն ժամանակ դեռ պետություն չէր դարձել (ԽՍՀՄ-ը ձևավորվել է 1922 թ.):
Սոցիալիզմի սկզբնական հայեցակարգը ներառում էր փողի փոխարինումը որպես հաշվարկման միավոր և դրամական գների, որպես ամբողջություն տեսակի մեջ մեկ միավորի հաշվարկով (կամ գնահատումը բնական միավորներից ելնելով), ընդ որում, գործարար և ֆինանսական լուծումները փոխարինվում են տնտեսության կառավարման ինժեներատեխնիկական չափանիշներով։ Հիմնականում սա նսահանկում էր, որ սոցիալիստական աշխարհը պետք է գործեր տնտեսական տարբեր դինամիկայի պայմաններում քան նրանք, ովքեր օգտագործում էին գների համակարգը ։
1930-ականներին տնտեսագետ Օսկար Լանգեն և Աբբա Լեռները զարգացրին սոցիալիստական տնտեսության համապարփակ մոդել, որը օգտագործում էր գների համակրգը և փողը կապիտալ ապրանքների բաշխման համար։ Ի տարբերություն ազատ շուկայական գների համակարգին, «սոցիալիստական» գները պետք է սահմանվեին պլանավորման խորհրդի կողմից՝ արտադրության մարժայի արժեքը հավասարեցնելու նեոկլասիկական պարետոյի արդյունավետությանը։ Քանի որ սոցիալիզմի այս մոդելը ապավինում էր փողին և կառավարում գները, ի տարբերություն ֆիզիկական մեծությունների ոչ դրամական հաշվարկի, այն կոչվում էր «շուկայի սոցիալիզմ»։ Փաստորեն Օսկար Լանգեն խոստովանել է, որ սոցիալիստական համակարգում հաշվարկները պետք է կատարվեն արժեքային արտահայտությամբ գործող գների համակարգում, այլ ոչ թե զուտ բնական կամ ինժեներական չափանիշների օգտագործմամբ, ինչպես սոցիալիզմի դասական հայեցակարգում ։
Հայեկ
Ավստրիական դպրոցի տնտեսագետ Ֆրիդրիխ Հայեկը պնդում էր, որ ազատ գների համակրգը թույլ է տալիս գնային ազդանշանների միջոցով տնտեսական համակարգումը, որոնք ուղարկում են փոփոխվող գները, որը համարվում է տնտեսության մեջ նրա ամենակարևոր և ազդեցիկ ներդրումներից մեկը ։
«Գիտության օգտագործումը հասարակության մեջ» աշխատությունում Հայեկը գրում է. «Գների համակարգը այն կազմավորումներից մեկն է, որը մարդը սովորել է օգտագործել (չնայած նա դեռ շատ հեռու է դրա ճիշտ օգտագործումը սովորելուց) այն բանից հետո, երբ նա սայթաքել է դրա վրա՝ առանց հասկանալու։ Դրա միջոցով ոչ միայն աշխատանքի բաժանում է կատարվում, այլ նաև հնարավոր է դառնում  ռեսուրսների համակարգված օգտագործումը գիտելիքների հավասար բաշխման հիման վրա։ Մարդիկ, ովքեր սիրում են ծաղրել ցանկացած ենթադրություն, որ դա կարող է այդպես լինել, սովորաբար խեղաթյուրում են փաստարկը, ակնարկելով, որ նա պնդում է, որ ինչ-որ հրաշքով ինքնաբուխ աճել է հենց այն համակարգը, որը լավագույնս համապատասխանում է ժամանակակից քաղաքակրթությանը։ Այն հակառակն է, մարդը կարողացավ զարգացնել այն աշխատանքի բաժանումը, որի վրա հիմնված է մեր քաղաքակրթությունը, քանի որ նա պատահաբար սայթաքեց այն մեթոդի վրա, որը հնարավոր դարձրեց։ Միթե նա դա չի արել, նա դեռ կարող էր այլ բան զարգացնել, ընդհանրապես տարբեր քաղաքակրթության տեսակ, նման մի տերմինտային մրջյունների «պետության» կամ ինչ-որ այլ ընդհանրապես անհավանական տիպի ։
Ծանոթագրություններ
Կատեգորիա:Կապիտալիզմ Կատեգորիա:Կապիտալիզմի քննադատություն Կատեգորիա:Ավատատիրություն
Սրոհունդ Հուկերի
Սրոհունդ Հուկերի, սրոհունդազգիներ ընտանիքի, սրոհունդ ցեղի բույս։
Նկարագրություն
Մշտադալար թուփ է։ Երևանի պայմաններում իր մշտադալարությունը պահպանում է միայն համեմատաբար տաք ձմռան դեպքում, երբ նվազագույն ջերմաստիճանը -10-12 աստիճանից չի իջնում։ Ցուրտ ձմռան դեպքում տերևները (հաճախ նաև միամյա շիվերը) ցրտահարվում են և տերևաթափ բույսի տպավորություն են թողնում։ Գարնանը նոր տերևները բավականին ուշ են բացվում, որի հետևանքով թուփը ցրտահարվածի տեսք է ունենում։ ճյուղերը ուղղաձիգ են մինչև 1 մ բարձրությամբ, կարմրավուն, կլորավուն, երբեմն՝ լալկան ընձյուղներով։ Տերևադասավորությունը խաչաձև-հակադիր է։ Տերևները ձվաձև են, կամ երկարավուն-ձվաձև, 4-7 սմ երկարությամբ և 2-3 սմ լայնությամբ, բթավուն կամ սուր գագաթով, կարճ, կրճիկանման ելուստով, կաշվեկերպ են, մերկ, վերևի կողմից մուգ կապտականաչավուն, ներքևի կողմից ավելի բաց գույնի, կարմրավուն գլխավոր ջղով, նստադիր։ Ծաղիկները վառ ոսկեդեղին են, բացվելիս կիսագնդազանգականման, հետագայում'ավելի տափակ, 5-6 սմ տրամագծով, հավաք ված կիսահովանոցներում, ընդհանուր, 1-2 սմ երկարության ծաղկակոթի վրա, որոնք վերևի մասում կրում են 2 տերևային ծաղկակիցներ։ Դիխազիումները հավաքված են խոշոր ճյուղերի գագաթներին։ Բաժակաթերթիկները կլորա-ձվաձև են, գագաթում մանրատամնավոր։ Պսակաթերթիկները հակառակ-ձվաձև են, հաճախ անհավասարակող, փոսիկավոր, բաժակաթերթիկներից մոտ 3 անգամ ավելի երկար։ Առէջները սերտաճած են 5 փնջերում, որոնք 3 անգամ կարճ են պսակաթերթիկներից։ Փոշանոթները վառ դեղին են, սռնակները 5-ն են, ազատ, երկու անգամ սերմնարանից կարճ և ավելի երկար քան առէջները։ ՏուՓիկը ձվաձև է, 5 բնանի, հասունանալիս՝ դարչնագույն։ Ծաղկում է հուլիսից մինչև սեպտեմբեր։
Տարածվածություն
Բնական պայմաններում տարածված է Հիմալայներում, Նեպալի բարձրլեռնային շրջաններում, հյուսիսային Հնդկաստանում, հարավարևմտյան Չինաստանում։
Կիրառություն
Հողի նկատմամբ պահանջկոտ չէ, լավ է աճում ինչպես ավազակավային, այնպես էլ ծանր կավային, բավարար խոնավ հողերում։ Ջերմասեր է և բավականին լուսասեր։ Բազմանում է սերմերով, կանաչ և փայտացած կտրոններով։ Թուփը շուտ է ծերանում և շարքից դուրս գալիս։ Երևանի պայմաններում աչքի չի ընկնում ցրտադիմացկունությամբ։ Կարելի է առաջարկել ՀՀի մերձարևադարձային և ցածրադիր այլ շրջանների համար, ծովի մակերևույթից մինչև 1200 մ բարձրությունների վրա։ Էկոլոգիական խումբը՝ IV: Մշակության հավանական շրջանները 9-10, 18-19, 20ա, 24-25, 28, 32 ։
Յուրիկա
Յուրիկա (Eureka), քաղաք ԱՄՆ -ի Կալիֆոռնիա նահանգում, Հումբոլդտ գավառի վարչական նստավայրը։ Գտնվում է Հումբոլդտի ծոցում Սան Ֆրանցիսկոյից 430 կմ հյուսիս և Օրեգոն սահմանից 160 կմ հարավ։ 2010 թվականի ԱՄՆ մարդահամարի տվյալներով՝ քաղաքն ունի 27 191 բնակչություն ։ Արկեյտա-Յուրիկա օդանավակայանը գտնվում է քաղաքից 20 մղոն հեռավորության վրա։
Պատմություն
Քաղաքի անունը գալիս է հունարեն « Էվրիկա »( εὕρηκα) բառից, նշանակում է բառացիորեն «Գտնվել է»։ Այսպես են արձագանքել ոսկու արդյունահանողները ոսկու շտապի ժամանակ, երբ հայտնաբերել են թանկարժեք մետաղը։ Այս բացականչությունը նաև Կալիֆոռնիա նահանգի կարգախոսն է ։
Վաղ տարիներին բնակավայրի տնտեսությունը զարգացել է անտառային ռեսուրսների հաշվին։ Մինչև 1854 թվականը Հումբոլդտի ծոցում տեղակայված փայտանյութի մշակման ինը գործարաններից յոթը գտնվում էին Էվրեկում։ Մինչև 1855 թվականը ծոցում գործում էր 140 շխուն, որոնք փայտ էին տեղափոխում։ Անտառային արդյունաբերության պայթյունավտանգ աճը և տեխնոլոգիական առաջընթացը հանգեցրեցին այս տարածաշրջանում երկաթուղային տրանսպորտի զարգացմանը ։ 1853 թվականին Յուրիկայում բացվեց փոստային բաժանմունք ։
1860 թվականի փետրվարի 26 -ին տեղի ունեցավ արյունալի ողբերգություն, որը կազմակերպվել էր Յուրիկիի գործարարների կողմից՝ բնիկ բնակչության հետ գործ ունենալու համար, ինչը նրանց «խանգարում էր» բիզնեսով զբաղվել ։ 1870 -ականներին և 1880 -ականներին քաղաքը տուժեց Չինաստանից ներգաղթի ալիքից, որն ի վերջո հանգեցրեց տեղի սպիտակ բնակչության հետ բախումների՝ աշխատատեղերի համար կատաղի մրցակցության պատճառով։ 1885 թվականի փետրվարին քաղաքային խորհրդական Դեյվիդ Քենդալը բռնվեց երկու հակառակորդ չինական ավազակախմբերի կրակի տակ և սպանվեց։ Սա վերջին կաթիլն էր և հանգեցրեց բոլոր 480 չինացիների վռնդմանը, ովքեր արդեն ստեղծել էին իրենց սեփական « Չինական արվարձանը » Յուրիկայում ։ Այս պահին երկրում ուժի մեջ էր ԱՄՆ Կոնգրեսի կողմից չինական խտրականության բացառման մասին օրենքը։
1914 թվականին ավարտվել Է Northwestern Pacific Railroad երկաթուղու շինարարությունը, որի շնորհիվ հնարավոր է դարձել երկաթուղային տրանսպորտով փայտանյութ մատակարարել Սան Ֆրանցիսկոյում և նահանգի սահմաններից դուրս։ Բացի այդ, Յուրիկայի բնակիչների համար ապահով ցամաքային երթուղի է հայտնվել։  Մի քանի տարվա ընթացքում քաղաքի բնակչությունը կրկնապատկվել է 7,3 հազարից մինչև 15 հազար։ 1922 թվականին ավարտվել է «Ռեդվուդ» ավտոմոբիլային մայրուղու շինարարությունը, որն ավելի ուշ դարձել է US-101 մայրուղու մաս։ Լավ տրանսպորտային հաղորդակցությունը հանգեցրել է զբոսաշրջության ոլորտի առաջացման ։
20 -րդ դարի ընթացքում փայտի արդյունաբերությունը և ձկնորսությունը մնացին քաղաքի տնտեսության ամենակարևոր ոլորտները։ Յուրիկան ապահովել է Կալիֆոռնիայի ձկների և խեցեմորթների առաքումների կեսը ։
Աշխարհագրություն
Ըստ ԱՄՆ մարդահամարի Բյուրոյի քաղաքի ընդհանուր մակերեսը կազմում է 37.4 կմ² (14.5 մղոն), որից ~ 24 կմ² (9.4 մղոն) ցամաքային և ~13 կմ² (5.1 մղոն) կամ 35.07 % ջրի մակերեսին ։ Յուրիկան գտնվում է բացառիկ հարուստ բնական պաշարներով տարածաշրջանում։ Ներառում է Խաղաղ օվկիանոսի ափը, Հումբոլդտի ծոցը, մի քանի գետեր և զբոսայգիներ։ Քաղաքը գտնվում է Սան Ֆրանցիսկոյից 455 կմ հյուսիս և Սակրամենտոյից 507 կմ հյուսիս -արևմուտք։
Կլիման
Յուրիկան մտնում է Միջերկրածովյան տաք կլիմայի գոտու մեջ (Csb ըստ Կեպպենի դասակարգման), որի համար բնորոշ են մեղմ և անձրևոտ ձմեռը, սառը և չոր ամառը։  Օդերևութաբանական դիտարկումների ողջ պատմության ընթացքում ամենացածր ջերմաստիճանը գրանցվել է 1888 թվականի հունվարի 14-ին և կազմել -7 °C, ամենաբարձրը՝ 1999 թվականի հոկտեմբերի 26- ին և կազմել 31 °C, ամռանը առավոտյան ժամերին ափամերձ գոտին հաճախ պարուրված է լինում մառախուղով։ Ամենաշոգ ամիսը օգոստոսն է, ամենացուրտ ամիսը՝ հունվարը ։
Ժողովրդագրություն
2010 թվականի մարդահամարի տվյալներով՝ ընդհանուր բնակչությունը կազմում էր 27 191 մարդ, գրանցված էր 11,58 հազար բնակարանային միավոր ։
Բնակչության բաշխումը ըստ ռասայի.
Բնակչության 7,9% -ը ծնվել է Յուրիկայում, 78,9% -ը մեկ տարուց ավելի ապրել է իրենց տներում։ Հինգ տարեկանից բարձր բնակչության 11.8% -ը խոսում է երկու կամ ավելի լեզուներով։ 25 տարեկանից բարձր բնակչության 88.4% -ն ունի միջնակարգ կրթություն, 22.7% -ը`բակալավրի, մագիստրոսի և բարձրագույն կրթություն ։
Բնակչության բաշխումը ըստ տարիքի.
Տնտեսություն
Յուրիկայի տնտեսությունը հիմնված է անտառտնտեսության, զբոսաշրջության, առողջապահության և ծառայությունների վրա։ Քաղաքի խոշորագույն գործատուները՝ Ռեդվուդս քոլեջ, Հումբոլդտի շրջանի կրթության վարչություն, Սբ Հովսեփի հիվանդանոց ։
2000 թվականի մարդահամարի համաձայն, 16 տարեկանից բարձր բնակչության միայն 3.7% -ն էր զբաղված գյուղատնտեսությամբ, անտառային տնտեսությամբ և ձկնորսությամբ։ Այնուամենայնիվ, այս ցուցանիշը չի արտացոլում իրական իրավիճակը, քանի որ այն չի ներառում աշխատակիցներին։ Կրթության, առողջապահության և սոցիալական ծառայությունների ոլորտներում աշխատել է բնակչության 24,9% -ը, պետական ​​և քաղաքային ծառայություններում`18,4% -ը։ Գործազրկության մակարդակը 2000 թվականին կազմել է 5.5% :
2010 թվականին տան սեփականության տարեկան եկամուտը միջինում կազմում էր $ 34,950: Մեկ շնչին հասնող եկամուտը $ 22,959: Բնակիչների 21,1% -ը գտնվում էին կենսապահովման մակարդակից ցածր։ Աշխատունակ տարիքի բնակչությունը միջինը 14.7 րոպե ծախսում է աշխատանքի մեկնելու համար ։
Տեսարժան վայրեր
Յուրիկան մտնում է Կալիֆոռնիայի պատմական վայրերի անվանացանկի մեջ, քաղաքի հին մասում գտնվում են վիկտորյական դարաշրջանի լավ պահպանված շրջանները ։ Ջոն Վիլլանի «The 100 Best Small Art Towns in America» գրքում Յուրիկան ճանաչվել է արվեստի լավագույն փոքր քաղաք ։ Ամեն ամսվա առաջին շաբաթ օրը այստեղ անցկացվում է քաղաքի մշակութային կյանքի կարևոր իրադարձություն՝ «Արվեստը կենդանի է» փառատոնը՝ նվիրված արվեստի պահպանմանը և զարգացմանը։ Յուրիկում գործում են նաև ավելի քան 80 հասարակական պատկերասրահներ ։ Զբոսաշրջիկների, քաղաքի հյուրերի և նրա բնակիչների համար աշխատում են տասնյակ մասնագիտացված խանութներ, բազմաթիվ ռեստորաններ և առևտրային պատկերասրահներ, որոնք գտնվում են 19-րդ դարի հին տներում, որոնք պատրաստված են վիկտորիանական ճարտարապետության ոճով և հաճախ զարդարված են գունագեղ որմնանկարներով ։
Քույր քաղաքներ
Յուրիկան երկու քույր քաղաքներն են ՝
Արտաքին հղումներ
Կատեգորիա:Կալիֆոռնիայի քաղաքներ Կատեգորիա:1850 թվականին հիմնադրված բնակավայրեր Կատեգորիա:Բնակավայրեր այբբենական կարգով
Նշագեղձ
Նշագեղձեր՝ լիմֆոիդ օրգաններ, որոնք տեղակայված են ըմպանում և մասնակցում են Վալդեերի ավշաէպիթելային օղի ձևավորմանը, որը կազմավորվում է մեկ լեզվային, մեկ ըմպանային, երկու փողային և երկու քմային գեղձերից։ Այս օրգանները կարևոր դեր են խաղում իմունային համակարգում։
Նշագեղձ տերմինը առավել հաճախ վերաբերում է քմային նշագեղձերին։ Գեղձերը կազմված են լիմֆոէպիթելային հյուսվածքից և տեղակայված են ըմպանի բերանային և քթային մասերում։
Կառուցվածք
Մարդը ունի չորս տեսակի նշագեղձեր՝ ըմպանային, երկու փողային, երկու քմային և լեզվային ։
Զարգացում
Քմային նշագեղձերը հասնում են իրենց ամենամեծ չափերին սեռահասունացման շրջանում և դրանից հետո աստիճանաբար ենթարկվում են ատրոֆիայի։ Այնուամենայնիվ, փոքր երեխաների կոկորդի տրամագծի համեմատ նրանք ավելի մեծ են։ Մեծահասակների մոտ յուրաքանչյուր քմային նշագեղձ սովորաբար հասնում է 2,5 սմ երկարության, 2,0 սմ լայնության և 1,2 սմ հաստության ։
Ադենոիդը կամ ըմպանային նշագեղձը աճում է մինչև 5 տարեկան հասակը, սկսում է փոքրանալ մոտ 7 տարեկանում և այն աստիճանաբար շարունակվում է մինչև հասուն տարիք։
Գործառույթ
Նշագեղձերը իմունային համակարգի օրգաններ են, որոնք սննդի կամ ներշնչած օդի հետ օրգանիզմ անցած օտարածին պաթոգենների դեմ ձևավորում են առաջին պաշտպանական գիծը և որպես այդպիսին օգնում են իմունային համակարգին այնպիսի հիվանդությունների դեպքում, ինչպիսին է օրինակ՝ սովորական մրսածությունը։ Նշագեղձերն իրենց մակերեսին ունեն հատուկ M բջիջներ (microfold cells), որոնք կլանելով պաթոգենների կողմից արտադրված անտիգենները ակտիվանում են, այնուհետև ակտիվացնում են նշագեղձի B և T լիմֆոցիտներին և խթանվում է իմունային պատասխանը ։ B բջիջները ակտիվանում և բազմանում են նշագեղձերի հերմինատիվ կենտրոններ կոչվող հատվածներում։ Այս հերմինատիվ կենտրոններն այն վայրերն են, որտեղ ստեղծվում են հիշողության B լիմֆոցիտները և արտադրվում են սեկրետոր IgA հակամարմիններ։
Կլինիկական նշանակություն
Քմային նշագեղձերը կարող են մեծանալ (ադենոտոնզիլյար հիպերպլազիա) կամ բորբոքվել (տոնզիլիտ)։ Տոնզիլիտի բուժման ամենատարածված միջոցը հակաբորբոքային դեղամիջոցներն են, ինչպիսին է իբուպրոֆենը, եթե այն ունի բակտերիալ ծագում, ապա կիրառում են հակաբիոտիկներ, օրինակ՝ ամոքսիցիլին և ազիտրոմիցին։ Վիրահատական հեռացում (տոնզիլէկտոմիա) կարող է առաջարկվել, եթե նշագեղձերը փակում են շնչուղիները, խանգարում են կուլ տալուն, կամ էլ, եթե հիվանդի մոտ տոնզիլիտը ունենում է ծանր և կրկնվող ընթացք ։ Մեծահասակ հիվանդների մոտ ասիմետրիկ նշագեղձերը (նաև հայտնի է որպես նշագեղձերի ասիմետրիկ հիպերտրոֆիա) կարող են լինել վիրուսով վարակման կամ ուռուցքների դեպքում, ինչպիսիք են լիմֆոման կամ թիթեղաբջջային քաղցկեղը։
Տոնզիլոլիթը (նաև հայտնի է որպես «նշագեղձի քար») նյութ է, որը կուտակվում է քմային նշագեղձի վրա։ Այն կարող է հասնել պղպեղի հատիկի չափի և ունի սպիտակ կամ կրեմի գույն։ Նրա հիմնական բաղադրամասը կալցիումն է, և այն ունի տհաճ հոտ ջրածնի սուլֆիդի, մեթիլ մերկապտանի և այլ քիմիական նյութերի պատճառով ։
Քմային նշագեղձի մեծացումը կարող է ազդել խոսքի վրա՝ դարձնելով այն հիպերնազալ և տալով նրան քթըմպանային անբավարարության ձայնի տեսք (երբ բերանի տարածքը լիովին անջատված չէ քթի օդային տարածությունից) ։ Գեր երեխաների մոտ նշագեղձերի չափը կարող է ավելի էական ազդեցություն ունենալ վերին շնչուղիների անցանելիության վրա, քան միջին քաշ ունեցողների համար ։
Որպես ըմպանի լորձաթաղանթի ավշային հյուսվածք, որոշ դասակարգումներում քմային նշիկները դիտարկում են, որպես լիմֆոիդ հյուսվածք՝ ասոցեացված աղիների հետ (GALT), ինչպես նաև լորձաթաղանթ ասոցեացված լիմֆոիդ հյուսվածք (MALT)։
Ծանոթագրություններ
Կատեգորիա:Ավշային համակարգ Կատեգորիա:Իմունիտետ Կատեգորիա:Մարդու անատոմիա Կատեգորիա:Օրգաններ Կատեգորիա:Գեղձեր Կատեգորիա:Հյուսվածքներ
Պոնսեի արվեստի թանգարան
Պոնսեի արվեստի թանգարան (Museo de Arte de Ponce, MAP), արվեստի թանգարան Պուերտո Ռիկոյի Պոնսե քաղաք-նավահանգստում ։ Թանգարանի հավաքածուն ներառում է եվրոպական արվեստի նմուշներ, ինչպես նաև պուերտո ռիկացի արվեստագետների ստեղծագործություններ։ Թանգարանն ունի պրեռաֆայելիտների կարևորագույն հավաքածուներն Արևմտյան կիսագնդում ՝ շուրջ 4500 արվեստի նմուշ  14 պատկերասրահներում ։
Թանգարանը համարվում է Պուերտո Ռիկոյի արվեստի լավագույն թանգարաններից մեկը, Կարիբյան ավազանի ամենամեծ արվեստի թանգարանը , Ամերիկա մայրցամաքների լավագույն թանգարաններից մեկը ։ Այն Պուերտո Ռիկոյի առաջին թանգարանն է, որ պաշտոնապես ճանաչվել է Թանգարանների ամերիկյան միության կողմից
Թանգարանը հիմնադրվել է 1959 թվականին արդյունաբերող և բարերար Լուիս Ա. Ֆեռեի կողմից Պոնսեի պատմական գոտում։ Ավենիդա լաս Ամերիկաս մայրուղու վրա գտնվող կառույցում թանգարանը տեղավորվել է 1965 թվականին։ 2010 թվականին թանգարանի տարածքը զգալիորեն ընդլայնվել է 30 միլիոն դոլարով իրականացված ծրագրից հետո։
Պատմություն
Թանգարանի ստեղծման նախագիծը գործարկվել է 1956 թվականին, երբ Լուիս Ա. Ֆեռեն Եվրոպայում ճամփորդելուց հետո ձեռք էր բերել եվրոպական արվեստի նմուշներ, այդ թվում նաև պրեռաֆայելիտների աշխատանքներից, ինչը ոգեշնչեց նրան իր հայրենի Պոնսե քաղաքում հիմնադրել թանգարան։ Բերնարդ քոլեջի և Կոլումբիայի համալսարանի արվեստի պատմության պրոֆեսոր Յուլիուս Ս. Հելդի և արվեստի և ճարտարապետության էնտուզիաստ, Գրանադայի և Կոլումբիայի համալսարանների պրոֆեսոր Ռենե Թեյլորի խորհրդով Ֆեռեն հավաքածուն կազմում է հիմնվելով դրանց արժեքի վրա և ոչ թե ժողովրդականության ։ Ֆորբսին տված հարցազրույցում Ֆեռեն նշում է, որ գիտնականներն ու քննադատներն այն անվանում էին ճիչ (անճաշակություն), «բոլորը կարծում էին ես խելագար եմ, որ առնում եմ դրանք» ։
1959 թվականի հունվարի 3-ին Պոնսեի Քրիստինա փողոցի 70 հասցեում 72 արվեստի գործերի ցուցադրությամբ (այժմ՝ Պոնսեի մշակույթի կենտրոն) Ֆեռեն բացեց թանգարանը ։ Այդ ցուցադրության բնօրինակ կտավները դեռևս շարունակվում են ցուցադրվել թանգարանում։ Ժամանակի ընթացքում թանգարանը ձեռք բերեց ժողովրդականություն, արվեստի հավաքածուն համալրվեց։ 1962 թվականին Սամուել Հենրի Կրեսը թանգարանին նվիրաբերեց 15 գեղանկար ։ 1989 թվականին թանգարանի հավաքածուն կազմում էր 500 նմուշ՝ ընդհանուր 50 միլիոն դոլար արժողությամբ ։
Մտահոգվելով, որ Քրիստինա փողոցի շենքերից մեկում բռնկված հրեդը կվնասի հավաքածուն, Ֆեռեն Պոնսեի Լաս Ամերիկաս պողոտայի վրա տարած գնեց և պատվիրեց ճարտարապետ Էդվարդ Դուրել Սթոունին նախագծելու թանգարանի նոր շենք ։ 1964 թվականի ապրիլի 23-ին դրվեց թանգարանի նոր շենքի հիմնաքարը։ Շինարարությունն ավարտվեց 1965 թվականին, պաշտոնական բացումը տեղի ունեցավ նույն թվականի դեկտեմբերի 28-ին։ Թանգարանի հիմնական հատկանիշներից մեկը վեցանկյուն պատկերասրահն են, որոնք հնարավորություն են տալիս, որ անկյուններով բնական լույսը ներս թափանցի՝ լուսավորելով ցուցահանդեսները։ Թանգարանն ունի 14 պատկերասրահ, 2 այգի, ամֆիթատրոն, գլխավոր մուտքի աստիճանավանդակը երկճյուղված է։
2008-2010 թվականներին թանգարանը փակվել է վերանորոգման պատճառով։ Վերաբացվել է հիմնադրման 50-ամյա տարլիցին՝ 2010 թվականի նոյեմբերի 3-ին, 30 միլիոն դոլար բարեփոխումների ծրագրի ավարտից հետո ։ Միաժամանակ թանգարանը ցուցահանդեսներ է կազմակերպել Սան Խուանի Plaza Las Américas առևտրի կենտրոնում, ինչպես նաև իր լավագույն նմուշներն է ցուցադրել շրջիկ ցուցահանդեսների ժամանակ ամբողջ( աշխարհում   ։ Վերանորոգումից հետո թանգարանի տարածքն ընդարձակվեց ավելի քան 40%  ։ 20 հետագայում 30 միլիոն դոլարի հասած նախագծի շրջանակներում պատմական արխիվի և գրադարանի համար կառուցվել է նոր շենք ։
Արտաքին հղումներ
Կատեգորիա:Պուերտո Ռիկոյի թանգարաններ
Լա Գալերա
Լա Գալերա ( La Galera)՝ մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Մոնստիա շրջանում։ Տարածքը կազմում է 27․5 կմ2, բնակչությունը՝ 897 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Մինորու Մորի
Մինորու Մորի (森 稔), ), ճապոնացի մագնատ, ով համարվել է շինարարության բնագավառում ամենահզոր ու ամենաազդեցիկ դեմքերից մեկը Ճապոնիայում ։ Տոկիոյի համալսարանն ավարտելուց հետո հոր՝ Տակիհիրո Մորիի հետ գործարարությամբ է զբաղվել անշարժ գույքի բնագավառում, դարձել նախագահն ու գործադիր տնօրենը Mori Building շինարարական ընկերության, որի բաժնետոմսերի 100%-ը պատկանում էին իր և ավագ եղբոր՝ համալսարանի պրոֆեսոր Քեյի ընտանիքներին։ Նրան էր պատկանում նաև Sunwood Corporation-ի բաժնետոմսերի 12.74%-ը ։
«Մորի» ազգանունը հիշատակվում է Ճապոնիայի ժամանակակից բազմաթիվ նշանավոր կառույցների շինարարության առնչությամբ։ Forbes ամսագիրը Մինորուին ու նրա Ակիրա եղբորը ներառել է աշխարհի ամենահարուստ մարդկանց ցանկում։ Մինորու Մորիի խոշորագույն նախագիծը Տոկիոյում վեր խոյացած Roppongi Hills համալիրն էր, որը շահագործման է հանձնվել 2003 թվականին։ Հիշատակության արժանի է նաև Շանհայի համաշխարհային ֆինանսական կենտրոնի շենքը, որը շարք է մտել 2008 թվականին և մի ժամանակ ամենաբարձր շինությունն էր Չինաստանում ։ Մորին ընդունում էր Լը Կորբյուզեի ազդեցիկությունը, սակայն գտնում էր, որ ինքը քաղաքաշինական նախագծերով գերազանցել է շվեյցարացի անվանի ճարտարապետին՝ մասնավորապես նկատի առնելով Roppongi Hills-ը։ Ի դեպ, այդ համալիրի բաղկացուցիչ մասը հանդիսացող աշտարակում նա բացել է գեղարվեստի թանգարան՝ (森美術館, Mori Bijutsukan), որտեղ ցուցադրվում են ասիացի ժամանակակից նշանավոր նկարիչների ու քանդակագործների լավագույն ստեղծագործությունները։
2008 թվականին Fortune ամսագիրը Մինորու Մորիին հռչակել է «Ասիայի տարվա բիզնեսմեն» ։
2009 թվականին Մեծ Բրիտանիայի թագուհի Եղիսաբեթ Երկրորդը նրան պարգևատրել է Բրիտանական կայսրության շքանշանով և շնորհել պատվավոր ասպետի տիտղոս ։
Մինորու Մորին մահացել է 77 տարեկան հասակում՝ 2012 թվականին, սրտային անբավարարությունից ։